Ohje leikkausjonossa olevalle potilaalle

|  |  |
| --- | --- |
| Kuvaus: | Ohjeita leikkaukseen valmistautuvalle potilaalle eKirjeen mukaan |

Hyvä yleiskunto nopeuttaa toipumistanne.

* Syökää monipuolisesti.
* Harrastakaa liikuntaa mahdollisuuksien mukaan.
* Tarvittaessa voitte kysyä laihdutus- ja ruokavalio-ohjeita paikkakuntanne terveyskeskuksesta.
* Huolehtikaa suun ja ihon terveydestä.
* Tulehdukset täytyy hoitaa hyvissä ajoin ennen leikkausta.

Erilaiset tulehdukset (esim. virtsatie-, hengitys-, hammas- ja kynsivallintulehdukset, tulehtuneet ihottumat, varvasvälien ihorikot ja haavat) voivat olla esteenä toimenpiteelle.

Perussairauksien (esim. sydän- ja verisuonisairaus, sokeritauti ja keuhkosairaus) tulee olla hoitotasapainossa ennen leikkausta.

Mikäli terveydessänne ja oireissanne tapahtuu muutoksia, jotka saattavat vaikuttaa leikkaukseen, ottakaa yhteyttä hoidonsuunnittelijaan.

Omega-3 –valmisteiden ja muiden luontaistuotteiden käyttö tulee lopettaa kaksi (2) viikkoa ennen leikkausta.

Pyydämme teitä täyttämään sähköisen esitietolomakkeen OmaKYS-palvelussa osoitteessa [www.omakys.fi](http://www.omakys.fi).

Leikkausajankohdan varmistuttua teille lähetetään erillinen kutsu sekä toimenpiteeseen liittyvät tarkemmat ohjeet. Hoidonsuunnittelija on teihin yhteydessä puhelimitse.